Berlingske Tidende, 1836-03-24
Committeens Referent bemærkede, at da Forholdene nu ere anderledes end strax efter Freden, kunde en historisk Kundskab ikke have nogen synderlig Jnteresse med Hensyn til det Bestaaende, og den Betragtning, at den kunde give Anledning til en ubillig Critik, der kunde have skadelige Følger, havde Committeen anseet for overveiende Grund til ikke at andrage paa denne Oplysning. Med Hensyn til hvad der var yttret og Reservefondet, erindrede den Kongelige Commissarius, at han ikke kunde antage, at Finants-Oversigten intet fuldstændigt Resultat skulde give angaaende Finantsballancen, fordi hiint Fond ikke deri var omtalt; thi dersom en Deel af bemeldte Fond er benyttet til de Afdrag, som ere gjorte paa Statens Gield, saa maa denne Deel af Fondet være indbefattet under de 1,030,000 Rbd., der ere opførte som forbrugte af Statens Activer, og naar Fondet, saaledes som anført, er dannet ved Hjælp af de gjorte Laan, saa indbefattes den saaledes anvendte Deel af Laanene under den for Statsgjelden opgivne Totalsum, ligesom Reservefondets Beholdning bliver en Deel af Activbeløbet. Ballancen bliver saaledes i alle Henseender den samme. II. Committeen havde dernæst, med Hensyn til Finantsballancen, yttret, at naar Resultatet af Oversigten for indeværende Aar viser en Underballance af 321,000 Rbd. Sølv, kunde en saadan Forskjel mellem Statens Jndtægter og Udgifter for et enkelt Aar vel ikke ene berettige til strax at andrage paa en Forandring i Finantsernes Administration, men at dertil var fuld Føie, naar Oversigten derhos udviser, at de aarlige Afdrag, der gjøres paa Statsgjelden, ikke, saaledes som man havde Grund til at formode, effectueres ved Hjælp af de aarlige Jndtægter; thi vel anføres der i Budgettet 961,000 Rbd. Sølv, som Afdrag paa Gjelden, men paa den anden Side er der i samme taget 1,030,000 Rbd. Sølv til Jndtægt, under Navn af Afdragpaa de kongelige Activer, saa at det er saalangt fra, at Gjeldens Afbetaling præsteres ved det løbende Aars Jndtægter, at man meget mere for Aaret 1835 forbruger 69,000 Rbd. Sølv af Statens Activer til at bestride de løbende Udgifter. Committeen yttrede dernæst Tvivl om, at de i Budgettet til uforudseelige Udgifter anførte 100,000 Rbd. Sølv i Reglen maatte være tilstrækkelige til disse Udgifter, og meente, at man i det mindste maatte anslaae dem til 300,000 Rbd. Sølv. Beretningen viser nemlig, at Staten i de nærmest foregaaende 5 Aar har, i Anledning af den nye Chaussee fra Kiel til Hamborg, de Foranstaltninger, der vare en Følge af Cholera og det holsteen lauenborgske Armeecorpsees Mobilisering, havt overordentlige Udgifter, der langt overstige det ovennævnte Beløb, og der tilføies derhos, at der i 1836 skal udbetales 200,000 Rbd. Sølv til et Chaussee-Anlæg fra Lübek til Hamborg og Altona. Committeen antog herefter, at Staten aarligen har at udrede følgende Præstationer, der ikke kunne afholdes af dens aarlige løbende Jndtægter, nemlig: 1) Capital-Afdrag paa Gjelden. . . . . . 961,000 Rbd. Sølv. 2) Underballance efter Budgettet . . . . . 3) Difference mellem indbetalte Afdrag paa Activer og udbetalte Afdrag paa Gjelden, som i 1835. antages anvendte til løbende Udgifter 4) Uforudseelige Udgifter, foruden det i Finants-Etaten dertil regulerede Beløb 1,551,000 Rbd. Sølv. hvorhos den gjorde opmærksom paa, at Finantsernes Reservefond hos Nationalbanken, der, efterOctroien af 4de Juli 1818 § 12, bestod af 7 Millioner Rbd. Sølv, som aarligen skulde forrentes og afdrages med 420,000 Rbd. (Renten ansat til 5 pCt. og det øvrige til Afdrag paa Capitalen) og derefter først i 1834 været betalt, allerede, som Budgettet udviser, er udbetalt i 1835. Efter de Oplysninger, som den Kongelige Commissarius havde meddeelt Committeen, var herpaa i 11te Juni Termin betalt 296,714 Rbdlr. 60 s. Sølv, og i 11te Decbr. Termin 234,700 Rbd. 45 s. Sølv, og Totalbeløbet 331,415 Rbd. 9 s. Sølv er indbefattet under de 1,030,000 Rbd. Sølv, som under Navn af Afdrag paa de kongelige Activer ere tagne til Jndtægt i Budgettet. Da Reservefondet i Banken nu saaledes er udbetalt, bliver det, naar man fremdeles følger det hidtil fulgte Princip i Finantsbestyrelsen, nødvendigt at udrede saavel Afdraget paa Statsgjelden som Underbalancen mellem de løbende aarlige Jndtægter og Udgifter af de endnu resterende kongelige Activer; men da disse, skjøndt tilsammen, af Beløb over 22 Millioner, ikkun ere calculerede til 2 pCt. Rente, og man saaledes er berettiget tilat ansætte dem til en Værdi af ikkun 11 Millioner, og de sandsynligviis ikke engang alle ere realisable, saa er det efter Committeens Formening klart, at Staten om faa Aar har fortæret det hele resterende Beløb af dens Activer. Vel gives der Udsigt til Forøgelse i Statsindtægterne naar de 820,000 Rbd. Sølv af Landskatten ikke længer skulle svares til Banken, og vel er der nogle ikke ubetydelige Udgiftsposter, der kun ere temporære, saasom 100,000 Rbd. Sølv til Christiansborg Slots Fuldførelse og 416,000 Rbd. Sølv til Vartpenge og Pensioner, der, efter Rescript af 9de Februar 1816, skal nedsynke til 50,000 Rbd. Sølv; men Committeen mener, at der vil medgaae 23 Aar, inden hiin Udredelse til Banken ophører, og at der ligeledes vil forløbe lang Tid, forinden de nævnte temporære Udgifter ikke meere skulle udredes, saa at de kongelige Activer, naar der ikke tages andre Forholdsregler, ville være fortærede, forinden Statens Ballance kan bringes i Ligevægt ved Hjelp af den omtalte Forøgelse i Jndtægt og Formindskelse i Udgift. For at gjøre en sikker Calcul er det desuden formeentlig nødvendigt kun at tage Hensyn til Finantsernes nuværende Stilling, thi ligesom det er høist sandsynligt, at andre Udgifter i Tidens Løb kunne afløse dem, der nu ere at betragte som temporære, saaledes er det ikke urimeligt at forudsætte, at nogle af Jndtægtsposterne enten kunne ophøre eller formindskes. Paa Grund af det saaledes Anførte antog Committeen, at der er tilstrækkelig Grund til allerunderdanigst at bede Hans Majestæt at tage under Overveielse, hvorledes en saadan Ligevægt kan tilveiebringes mellem Statens aarlige Jndtægter og Udgifter, at disse, saavidt muligt, kunne bestrides af hine, saaledes at de kongelige Activer ikke uden den strengeste Nødvendighed blive forbrugte.